Maykl Blumberg/Foto: Carolyn Kaster/AP AQSh prezidenti lavozimiga nomzodlardan biri Mayk Blumberg uni past bo‘yi uchun mazax qilayotgan AQSh prezidenti Donald Trampga tanbeh berdi. Blumbergning ta’kidlashicha, asosiysi – yelkadagi boshdir. “Donald Tramp kecha meni past bo‘yli deb aytdi. Men esa unga shunday deyman: “Donald, men ulg‘aygan joylarda biz odamlarni bo‘ynidan yuqoriga qarab o‘lchaymiz”, deb aytgan Blumberg tarafdorlari oldidagi nutqida. Tramp tvitter orqali Blumbergni “mini-Mayk” deb mazax qiladi. Hattoki bir marta uni “5 fut va 4 dyuymli o‘lik energiya” deb ham atagan. Aslida milliarderning bo‘yi 5 fut 8 dyuymni yoki 173 smni tashkil qiladi. Trampning bo‘yi esa 190 smga yetadi.